YSK VES 


Sisä-Ohjesäännöt 


Astoria, Oregon, 
Toverin Kirjapainossa, 1913 

Yhdistyneet Suomalaiset ja Kaleva 
Veljet jä Sisaret 


Sisä-Ohjesäännöt 


Astoria, Oregon, 


Toverin Kirjapainossa, 1913 

KOJE T AE SEKO T00N A IE OPIN ONES 


KOKOUKSEN AVAUS. 


Ovenvartija sulkee oven. 
Virkailijat ottavat istuimensa. 
Virkailijain esillehuuto. 


Järjestäjä ottaa päästösanat ja jakaa käsikirjat. 


Virkailijoiden velvollisuudet. 

Kirjuri lukee pöytäkirjan. 

Saapuneitten kirjeitten lukeminen. 

Uusien jäsenten vaali. 

Uusien jäsenten vastaanotto. 
Rahastonkirjurin kuukausi ilmoitus. 
Rahastonhoitajan kuukausi ilmoitus. 
Sairashoitokunnan kuukausi ilmoitus. 
Laskujentarkastajain ilmoitus. 
Tilientarkastajain ilmoitus. 

Tilapäisten valiokuntain ilmoitukset. 
Virkailijain nimitys. 

Virkailijoiden vaali. 

Uusien virkailijain paikalleen asettaminen. 
Keskenjääneet asiat. 

Uudet asiat. 

Keskustelua Majan ja Yhdistyksen hyväksi. 
Rahastonkirjurin kokous ilmoitus. 
Kokouksen lopettaminen. 


VIRKAILIJAIN VELVOLLISUUDET. 


Vara-esimies (vara-johtajatar): 
Minun tulee auttaa esimiestä (johtajatarta) järjes- 
tyksen ylläpidossa seuran koolla ollessa. 
Pöytäkirjuri: 
- (Velvollisuudet ovat säännöissä.) 
Rahastonhoitaja: 
(Velvollisuudet ovat säännöissä.) 
Rahastonkirjuri: 
(Velvollisuudet ovat säännöissä.) 
Vanhin: 

Minun tulee katsoa perään, että sisä-ohjelmat tar- 
kalleen noudatetaan. 

Nuorin vara-esimies (johtajatar): 

Minun tulee lukea kaikki rukoukset, mitä ohjelmassa 
määrätään. 

Järjestä jä: 

Minun tulee seuran kokouksessa ottaa päästösana ja 
katsoa kaiken seuran irtaimen omaisuuden perään sekä 
kirjurille vastata, jos kaikki virkailijat ovat läsnä. 

Ovenvarti ja: 

Minun tulee tarkoin vartioida kokoushuoneen ovea, 
eikä laskea sisään ketään ilman päästösanaa, ellen (joh- 
tajattarelta) esimieheltä saa lupaa. 

Esimies (johtajatar): 

Minun velvollisuuteni on pitää järjestystä seurassa. 
Siihen pyydän teidän kaikkien yhteistä apua. Nyt voim- 
me laulaa avauslaulun. 

Kokousta avattaissa. 


(Lauletaan kuin: *Joutuin, veljet = (siskot), kas kun 
liehuustejlnale?) 

Terve, veljet (siskot), terve taaskin! 

Kokoon tultua, 

Yksimielisyys ja sopu 

Olkoon seurassa, 

Rauha, rakkaus se täällä aina hallitkoon, 

Tahto auttaa veljiämme (siskojamme), mielet 
vallitkoon. 


Hyvä sopu suokoot tänne 

Johtoa antamaan, 

Veli (sisko) veljen (siskon) kuormaa aina 

Neuvo kantamaan, 

Rauha, rakkaus se täällä aina hallitkoon, 

Tahto auttaa veljiämme (siskojamme) mielet 
vallitkoon. 


Karkoita sä riita, tora, 

Menestystä tuo, 

Työllemme sä siunausta 

Runsahasti suo. 

Rauha, rakkaus se täällä aina hallitkoon, 

Tahto auttaa veljiämme (siskojamme) mielet 
vallitkoon. 


(Avauslaulun jälkeen lausuu esimies (johtajatar): 


Veljet (siskot)! Olemme taas kokoontuneet veljeys 
(sisarus) työmme pelveluksessa, yhdessä neuvottele- 
maan seuramme ja yhdistyksemme eduksi sekä miten 
parhaiten voisimme auttaa ja suojella tarvitsevaista vel- 
jeämme (siskoamme) ja hänen perhettänsä! Sentähden 
kehoitan teitä veljet (siskot), ottamaan innolla osaa 
tässä jalossa tehtävässä niin hyvin täällä kokoushuo- 
neessa kuin joka paikassa ja jokaaika, aina muistaen, 

että tehtävämme perustus on rakkaus, jonka palveluk- 
seen kiinnitimme itsemme silloin, kuin teimme jalon lu- 
pauksen veljeys (sisaruus) alttarimme edessä. — — — 
Veljet (sisaret), mikä on yhdistyksemme päämäärä tahi 
tunnuslause? 

(Jäsenet vastaa:) 

Veljeys (sisaruus), auttavaisuus, tasa-arvoisuus ja 
rakkaus. 

(Esimies (johtajatar) kysyy:) 

Veljet (sisaret), mikä on yhdistyksemme arvo osoi- 
tus merkki? 
= (Jäsenet vastaa:) 

Nostamalla oikea käsi vasemmalle puolen rintaa sekä 
vasen käsi eteen ojennettuna. 

(Esimies (johtajatar) kysyy: ) 

Veljet (sisaret), mikä on arvo-osoitusmerkkimme 
tarkoitus? 

(Vara-esimies (varajohtajatar) vastaa:) 

Oikea käsi vasemmalla rinnalla tarkoittaa: että minä 
tahdon rehellisesti ja vointini mukaan suorittaa osan 
jalosta työstämme, sekä pitää veljeys- (sisar-) valani kal- 
liina. Vasen käsi eteen ojennettuna tarkoittaa: että, minä 
olen aina valmis vastaanottamaan ohjeita ja neuvoja seu- 
ralta. 

(Nuorin vara-esimies (varajohtajatar) lukee avausru- 
kouksen). 
Avaus-rukous,. 


Nyt avaamme kokouksemme. Sallikoot yksimieli- 
syyden aina vallita seurassamme ja antakoot asiain, jot- 
ka päätämme tulla seuramme hyödyksi ja siihen kuulu- 
vien jäsenten hyväksi. 

(Esimies (johtajatar) lausuu:) 

Sen vallan nojalla, jonka olette minulle luovutta- 
neet, julistan minä nyt kokouksen avatuksi lailliseen 
toimintaan. Veljet (siskot), tehkäämme yhdistyksemme 
arvo-osoitus merkki. — — — 

Uuden jäsenen vihkiminen. 

(Kun kokelas saapuu, järjestäjän saattamana, ko- 
koushuoneen ovesta sisälle, niin esimies (johtajatar) 
lyöpi vasaralla kolme kertaa (xxx) joka on merkki että 
koko seuran tulee nousta seisomaan, samalla myös ale- 
taan laulamaan ensimäinen värssy entisestä sisäänotto- 
laulusta, että. *Sinua vastahan Riennämme ottamaan 
Seurahamme” j. n. e., jonka aikana järjestäjä kuljettaa 
kokelasta ympäri alttarin ja seihahtuu Nuorem. vara-esi- 
miehen (varajohtajattaren) eteen. 

Uusia jäseniä seuraan ottaissa. 


(Lauletaan kuin: "Eläköön armias rakkahin ruhtinas”.) 


Sinua vastahan 

Riennämme ottamaan 

Saurahamme — 

Apua antamaan, 

Taakkaasi kantamaan — 

Hoitoa ainiaan 

Saat seuralta. 

(Nuorin vara-esimies (-johtajatar) lausuu:) 

Järjestäjä! Kuka on tämä muukalainen, jonka olet 
saattanut sisälle meidän veljeys- (sisaruus-) majaan? 

(Järjestäjä vastaa): 

Hänen muukalaisuuden aika on ohitse, hän on nyt 
ystävä, joka toivoo pääsevänsä yhdeksi veljeksi (sisa- 
reksi) meidän yhdistykseemme. 

(Nuorin vara-esimies ( johtajatar) lausuu: ) 

Ystävä! Olet astunut veljeys- (sisarus-) majamme 
me ovesta sisälle tarkoituksessa että yhtyä meidän jouk- 
koon, yhdeksi. osanottajaksi työmme kuormasta kuin 
myös sen hedelmästä; mutta ennen kaikkea tulee sinun 
tarkoin tutkia ja tuntea että onko se sydämesi todellinen 
halu ja vaatimus yhtyä työhön veljeyden (sisaruuden) 
rakentamiseksi kansalaistemme kesken. Sillä tiedä se, 
että veljeys- (sisar) vala velvoittaa sinun uhraamaan 

paljon aikaa ja työtä liittomme edistämiseksi ja jalosta- 
miseksi, se velvoittaa sinun kuolettamaan itserakkaus ja 
oman voiton himo tarvitsevaisen veljen (sisaren) eduksi. 
Se velvoittaa sinun varomaan, ettet sopimattomalla tahi 
epäsiveellisellä käytöksellä hidastuta liittomme työtä ja 
alenna sen mainetta, vaan että joka aika ja joka pai- 
kassa vointisi mukaan olet noudattava kallista veljeyden 
(sisaruuden) sääntöä. — Siis, ystäväni, veljeystyö (sisa- 
ruustyö), johon olet aikomuksessa yhtyä, on kamppailua 
itserakkautta, vihaa ja intohimoja vastaan, jossa sanka- 
rin kilpi kirkastuu, mutta kelvoton joutuu turmioon; 
sillä tosi veli (sisar) kukoistaa hedelmää kantavana ok- 
sana tässä meidän mahtavassa veljeys- (sisaruus-) kas- 
vissa, vaan itserakas kalvaa ja heikontaa sen juuria. -— 
— Ystävä! meidän yhdistyksemme pääpyrkimys ja tun- 
nuslause on: Veljeys (sisaruus), auttavaisuus, tasa-arvoi- 
suus ja rakkaus, tämä on kaiken opetuksemme ja työm- 
me sisältö. Siis nyt kuin olet kuullut osan siitä, mihin 
veljeys- (sisar-) vala sinun velvoittaa, niin onko yhä var- 
ma päätöksesi liittyä joukkoomme ja omistaa tuo tunnus- 
Tauseritsellesi2a03.5.1504. Vastaus spa 0 j 
(Nuorin vara-esimies (-johtajatar) lausuu: ) 

Järjestäjä! Kuljeta ystävämme edelleen saamaan li- 
sää opetusta siinä työssä, johon hän pyrkii. 

(Järjestäjä kuljettaa kokelaan vara-esimiehen (-johta- 
jattaren eteen.) 

(Vara-esimies (-johtajatar) lausuu:) 

Ystävä! Olet tänään ottanut tärkeän askeleen elä- 
mäsi tiellä, kuin olet päättänyt yhtyä kanssamme vel 
jeys- (sisaruus-) työhön Mutta tiedä myös, että veljeyden 
(sisaruuden) lempikumppani on auttavaisuus. Veljeys (si- 
saruus) ilman auttavaisuutta on kuin laiva ilman purjeita 
se ajaantuu karille myrskyn tullessa. -— Sentähden, ystä- 
väni, älä estele tehdä hyvää, jos sinulla on varaa että 
sitä tehdä taidat; älä myöskään sano ystävällesi: *'Mene 
ja tule huomenna jälleen, minä sinulle annan”, jos sinul- 
la jotain antaa on; älä myöskään pyydä ystävääsi va- 

hinkoon, joka. hyvästä tahdostaan sinun kanssasi seurus- 
telee; älä kenenkään kanssa toru ilman syytä, jos ei 
hän mitään pahaa sinulle tehnyt ole, älä kilvottele vää- 
rää miestä (naista) ja älä noudata hänen retkiänsä. — 
Onko mielipiteesi veljeydestä (sisaruudesta) niin laaja, 
että voit hyväksyä auttavaisuuden lain? .......... Vas- 
LARUS, Raide aka oita 
(Vara-esimies (-johtajatar) lausuu:) 

(Järjestäjä, kuljeta ystäväämme seuran vanhimman 

luo saamaan opetusta rakkauden säännöissä. 
(Vanhin lausuu:) 

Ystävä! Jalo ja ylentävä on päätöksesi noudattaa 
veljeyden (sisaruuden) ja auttavaisuuden sääntöjä; mut- 
ta suurin kaikista on rakkauden sääntö, joka määrää, 
että rakasta lähimmäistäsi kuten itseäsi. Veli (sisar) jo- 
ka ei omaa rakkautta veljeä (sisarta) kohtaan, on kuin 
kasvi kovalla kalliolla, se ei voi juurtua eikä kantaa he- 
delmää. Mutta, kuten aamu aurinko suloisella lämmöllään 
herättää koko luonnon uuteen eloon ja toimintaan, niin 
on myös todellinen veljen (sisaren) rakkaus herättävä 
ihanimmat tunteet ja toivomukset veljeämme (sisartam- 
me) kohtaan. — Meidän yhdistyksemme perussääntö on 
rakkaus. 

Ystävä, onko tämä yhtäpitävä sinun mielipiteittesi 
Kkänssa 20 Mare 312 Vastaus. 

(Vanhin lausuu:) 


Järjestäjä, saata ystävämme alttarin eteen, jossa 
hän tulee tekemään veljeys (sisaruus) valan. 


(Kun järjestäjä ja kokelas saapuvat alttarin eteen, 
niin esimies (johtajatar) tulee ja asettuu toiselle puolelle 
alttaria, vastapäätä kokelasta, vara-esimies (-johtajatar) 
asettuu kokelaan rinnalle ja vanhin vara-esimies (-johta- 
jatar), kumpikin omalle puolellensa alttarin sivua, sekä 
kaikki läsnäolevat veljet (sisaret) asettuvat yhden tahi 
useamman kertaiseksi renkaaksi ympäri kokelaan ja 
alttarin. 


11 


(Esimies (johtajatar) lausuu:) 

Ystävä! Sinä seisot nyt meidän alttarin edessä ja 
pyydät päästä kanssamme jakamaan niitä etuja joita 
seuramme antaa. Päätarkoitus veljeys (sisar) seuralla 
on, että auttaa ja rakastaa veljiämme (sisariamme). 
Olla sovussa ei ainoastaan * veljien (sisarien) vaan ylei- 
sesti kaikkien kanssa. Ja jos sinä tahdot pitää hyvän 
maineen, elää rehellisesti kaikkien kanssaihmisten seu 
rassa, parhaan sinun kykysi mukaan, ja jos olet täysin 
käsittänyt veljeys (sisaruus) työmme tarkoituksen sekä 
sen velvollisuuden, jonka täyttämiseen kiinnität itsesi. 
Jos päätöksesi on horjumaton, sekä olet todenmukaisesti 
vastannut kaikki kysymykset, joita seuran puolesta on 
sinulle tehty, niin pane oikea käsi vasemmalle rinnalle 
ja lausu minun jälessäni näin: *Tämän seuran läsnä- 
ollessa vannon, että pidän kaikki lupaukseni tälle seu- 
ralle, sekä suulliset että kirjalliset, että aina käyttäydyn 
kuin kunnon veli (sisar) ja kansalainen myöskin ulko- 
puolella kokoushuonetta, että vointini mukaan aina nou- 
datan yhdistyksemme perussääntöjä, lakeja ja päätöksiä. 
Myös lupaan minä pitää kaikki seuran salaisuudet itsel- 
läni sekä käyttää kaiken kykyni seuran ja siihen kuulu- 
vien jäsenten hyväksi.” 


= (Jäsenet lausuu:) 
Tää veljeys (sisar) rengas kiertää sun ja antaa tur- 
van avun. 


(Koko seura laulaa:) 
(Nuotti: "Syksy on tullut ja myrskyelee” j. n. e.) 


Terve sä veikkomme (siskomme) tä'än joukkohon, 
Veljeyden (sisaruuden) rengas sun kiertänyt on. 
Vaara se vainoo ja maahankin lyö, 

Jos ei ole turvana veljeyden (sisaruuden) työ. 
Yhtyvän työss', vannoit sä myös, 

Terve siis veljemme (siskomme) rakkauden työss'! 

(Tahi:) 
(Nuotti: Koti, koti ihana” j. n. e.) 


Veljen (siskon) luottamuksella, 

Otamme sun vastahan. 

Kallis lupauksesi, 

Sitoi meidän veljiksi (siskoiksi). 

Siis nyt seiso sankarina, 

Heikon veljes (siskos) kuormaa kanna. 

Tää veljeys (sisar) rengas kiertää sun 

Ja turvans' tukens' sulle antaa. 

Siis terve joukkoon veljemme (siskomme).. 


(Nuorin vara-esimies (-johtajatar) lukee rukouksen:) 


Sisällevihkimä-rukous. 

Me kiitämme sinua siitä, että seuraamme ylläpidät ja 
aina lisäät meidän yhteistä parastamme. 

(Kun nuorin vara-esimies (-johtajatar) on lukenut 
rukouksen, niin virkailijat ja jäsenet menevät itse kukin 
paikoilleen. Sitten kuljettaa järjestäjä kokelaan esimie- 
hen (johtajattaren) alttarin eteen ja samalla aikaa seu- 
ra laulaa toisen värssyn:) 

Terve sä veikkomme (siskomme) — 
Veljesi (siskosi) olemme 
Seurassamme. 

Hyvyyttä noudata, 

Seuraamme kartuta, 

Veljeyttä (sisaruutta) vartuta 

Sun työlläsi. 


(Kun kokelas on saapunut esimiehen (johtajattaren) 
alttarin eteen, niin esimies (johtajatar) lausuu:) 

Veljeni (siskoni)! Sinä olet antanut valallisen lu- 
pauksen vaitiolosta ja veljellisestä (sisarellisesta) kohte- 
lustasi, vala on pyhä ja kallis ja sen rikkominen on 
hirveä rikos ja kurjin teko, mitä ihminen voi tehdä. Me 
luotamme sinun valalliseen lupaukseesi ja siksi olet oi- 

keutettu saamaan tietoja seurastamme. Jos tahdot päästä 
sisälle kokoushuoneeseen sen jälkeen kuin on kokous al- 
kanut ja ovet suljettu, niin koputa oveen kolme kertaa, 
joka vetää ovenvartijan huomion puoleensa ja tämä il 
moittaa sen vara-esimiehelle (-johtajattarelle), sanoen: 
**koputus ovelle”; vara-esimies (-johtajatar) vastaa *pääs- 
, tä sisälle”, jos on seuran jäsen ja jos hänellä on pääs- 
tösana, jonka jälkeen ovenvartija panee korvansa kuu- 
lustelureijälle, josta sinä annat nimesi ja ilmoitat olevasi 
seuran jäsen sekä sanot päästösanan, joka on .......... 
Jos ei sinulla ole päästösanaa, ilmoittaa ovenvartija sen 
vara-esimiehelle (-johtajattarelle) ja hän ilmoittaa sen 
esimiehelle, jolta vastauksen saatuaan ovenvartija laskee 
tulokkaan sisälle tai sulkee ulos. Kun sinä tulet sisälle, 
niin kävele alttarin eteen, seiso kasvot esimieheen (joh- 
tajattareen) päin ja anna arvo-osoitus, joka tehdään nos- 
tamalla oikea käsi vasemmalle rinnalle ja vasen eteen 
ojennettuna, johon esimies vastaa samalla tapaa. Arvo- 
osoituksella on tarkoituksena, että minä olen aina valmis 
vastaanottamaan neuvoja seuralta. Sen jälkeen voit men- 
nä istumaan. Jos sinä tahdot esittää jonkin eli kannattaa 
esitystä, nouse ylös ja anna arvo-osotus; kun olet tullut 
huomatuksi esimieheltä (johtajattarelta), niin voit puhua. 
Jos tahdot lähteä pois ennenkun kokous loppuu, anna 
arvo-osotus ja, esimieheltä (johtajattarelta) luvan saa- 
tuasi, mene alttarin eteen, anna arvo-osotus ja poistu 
huoneesta. 

Tällä vasaralla johtaa esimies (johtajatar) kokouk- 
sen. Yksi lyönti: oven sulkemiseksi ja äänettömyyteen 
sekä istuttaa seuran; kaksi lyöntiä: virkamiehet seiso 
maan; kolme lyöntiä: koko seura seisomaan. 

Uusien jäsenien vaalissa käytetään laatikkoa. Jär- 
jestäjä vie laatikon esimiehelle (johtajattarelle) ; - esimies 
(johtajatar) sanoo: Nyt tulee vaali toimitettavaksi N. 
N:sta; valkoset myöntää, mustat kieltää.” 

Sen jälkeen järjestäjä vie laatikon vara-esimiehelle 
(-johtajattarelle); kun tämä on anonut, vie järjestäjä 

laatikon alttarille, jonka jälkeen jäsenet anoo yksi ker- 
rallaan, alkaen oikealta puolelta esimiehen istuinta, an- 
taen arvo-osotuksen. Anomuksen päätettyä kysyy esimies 
(johtajatar), jos kaikki ovat anoneet, jotka haluaa. Jos 
niin, on anomus kiinni. Sen jälkeen vie järjestäjä laati- 
kon vara-esimiehelle (-johtajattarelle); tämä tarkastaa 
anomuksen tuloksen ja ilmoittaa, jos se on myöntävä tai 
kieltävä, jonka jälkeen järjestäjä vie laatikon esimiehelle 
(johtajattarelle) ja hän tarkastettuaan julistaa kokelaan 
anotuksi tai päinvastoin. Veljeni (sisareni)! Sinä olet nyt 
täysin oikeutettu tuntemaan yhdistyksemme salaisimmat 
tunnusmerkit. Järjestäjä! Kuljeta veljemme (sisaremme) 
seuran vanhimman luo saamaan salaiset tunnusmerk- 
kimme. 
(Vanhin lausuu:) 

Veljemme (sisaremme)! Olet saavuttanut täyden 
luottamuksen ja senvuoksi emme tahdo salata sinulta 
mitään. Sentähden tulen nyt ilmoittamaan sinulle yh- 
distyksemme salaiset tunnusmerkit, joiden avulla voipi 
veli (sisar) tuntea veljensä sisarensa), missä hänet 
kohdannee. Mutta vieläkin on varoituksen sana paikal- 
laan,että älä käytä niitä merkkejä sopimattomasti ja ke- 
vytmielisesti, joka saattaisi ne tulemaan yleiseksi tie- 
doksi kaikille. — Meidän yhdistykseemme kuuluu (luku- 
määrä) majaa ja kaikille majain jäsenille on nuo merkit 
tunnetut, siis jos missä hyvänsä kohtaat henkilön, josta 
haluat päästä varmuuteen, josko hän on yhdistyksemme 
jäsen, niin j. n. e. (Vanhin selvittää salamerkit, ja lo- 
puksi lausuu): 

Järjestäjä, kuljeta veljemme (siskomme) esimiehen 
(johtajattaren) luo saamaan lopulliset ohjeet seuraltam- 
me. 

(Kun kokelas saapuu esimiehen (johtajattaren). luo, 
niin hän esittää kokelaan kirjurille sekä ilmoittaa, että 
hänen tulee kirjoittaa nimensä seuran jäsenluettelokir- 
jaan, joka myös on sitoumus. Kirjuri lukee, minkä sitou- 
muksen alle hän tulee nimensä kirjoittamaan. Senjälkeen 

palautetaan kokelas esimiehen (johtajattaren) eteen, joka 
lausuu:) 

Veljeni (sisareni)! Sinä olet nyt käynyt läpi kaikki 
meidän seremooniat. Tässä on meidän sääntömme (an- 
taa sääntökirjat.) lue ne tarkasti, jotta tulet täydelli- 
sesti käsittämään, mitä sinä voit vaatia seuralta ja mitä 
SUTTA VOE vaatia sinulta. ls. st Nas. Ja nyt minulla on 
kunnia esittää seuralle vasta vihitty veljemme (sisa- 
Teme Stat. "= 

(Kaikki jäsenet marssivat kättelemään uutta vel- 
jeä (sisarta), joka seisoo esimiehen (johtajattaren) alt- 
tarin edessä, samalla aikaa myös lauletaan Veljeys- 
(sisar) seuran marssi.) 


DSG 

Veljeys-Sisarseuran Marssi. 


(Nuotti: *Kaikukohon laulu maamme” j. n. e.) 
Kaikki veljet (siskot) rientäkäämme 
Riemumarssiin yhtymään, 
Tervehtämään veljeämme (siskoamme), 
Käsi käteen pistämään. 

Terve, terve veljen' (siskon') uusi, 
Terve jalo kumppani! 

Luota aina liittonomme, 

Tarpeen tulless' avun saat. 

Pidä sitä kunniana 

Avun käsi ojentaa, 

Pidä sitä kunniana 

Aina avun käsi ojentaa. 


Korkealle kaikukohon 

Veljeys (sisar) marssi majassamm/', 
Karvas tunne paetkohon 

Kauvas meidän rinnastamm.. 

Käsi kädess' astukaamme 

Turvaa, apua antamaan. 

Avun tarpeess' makaa vielä 

Moni tiellä Jerikon. 

Veljen (sisaren) apu uhratkaamme 
Mataloihin majoihin 

Veljen (sisaren) apu uhratkaamme 
Maamme mataloihin majoihin. 


Kokouksen lopetus. 
«< (Ennen kuin 'lauletaan kokouksen lopetus-laulu, niin 
esimies (johtajatar) lausuu: 

Veljet (sisaret)! Hetki on tullut kuin taas erka- 
nemme toisistamme vähäksi aikaa. Mutta tahdon vielä 
tällä eron hetkellä muistuttaa, että minne tahansa aske- 
leenne teidät johdattaa, niin pitäkää aina mielessänne, 
että liittomme käsi ulottuu sinnekin auttamaan sekä 
myös rankaisemaan, jos joku käyttäytyy toisin kuin kun- 

non veljen (sisaren) sopii. Jos tässä kokouksessa on joku 
pahentanut toisen mieltä, niin olkoon veljen (sisaren)-rak- 
kaus niin palava, että voi loukkauksen unhoittaa. Kehoi- 
tan myös kaikkia veljiä (sisaria) pitämään tarkoin sa- 
lassa, mitä on tässäkin kokouksessa toimittu ja päätet- 
ty. Nyt voimme laulaa kokouksen lopetus laulun. 


(Lauletaan kuin: *Maamme”.) 


Päätetty työmme taaskin on 
Rauhassa, sovussa, Ä 

Tehtävä, mikä jalostaa — 

Apua veljemme (siskomme) kuin saa; 
Kas tää se ompi seuraus, 
Työstämme siunaus. 


Esimies (johtajatar) lausuu:) Veljet, (sisaret) teh- 
käämme yhdistyksemme arvo-osoitus merkki. 


SEURAN VIRKAMIESTEN VIRKAANASETTAMINEN. 


(Vanhin lähestyy esimiestä (johtajatarta.) 
Esimies (johtajatar): 
Minä luovutan seuran tässä tilaisuudessa sinun joh- 
dantosi alle. 
Vanhin: 
Onko seuran sääntöjen vahvistuskirjat huostassasi? 
(Esimies (johtajatar) antaa ne Vanhimmalle.) 


Vanhin: 
Sinun virkasi on seuramme Vanhin ensi virkakau- 
della. Siis ota hänen istuimensa. 4 
(Vanhin määrää nyt väliaikaiset — virkailijat ja 
käskee valitut virkailijat kunkin nimeltään, jotka tule- 
vat seisomaan oikealle puolelle esimiehen (johtajattaren) 
istuinta.) 

Vanhin: 

Onko seura tyytyväinen, että minä asetan nyt nämä 
teiltä valitut veljet (sisaret) heidän virkoihinsa? 

(Järjestäjä vie valitut alttarin eteen.) 

Vanhin: 

Veljet (sisaret)! Teidät ovat veljet (sisaret) keskuu- 
destaan valinneet seuramme asioita ja virkoja hoitamaan 
tälle vasta-alkavalle vuodelle. Tuo työ veljiltä (sisarilta) 
kohtaanne on täytenä todistuksena siitä, että omaatte 
ja täysin puolin olette voittaneet veljeinne (sisarienne) 
luottamuksen. Ettekö sentähden tekin puolestanne tah- 
toisi kaiken voimanne ja kykynne jälkeen palvella ja 
tehdä minkä voitte näissä teille uskotuissa viroissa näitä 
veijiä (sisaria) ja koko seuraa kohtaan? Jos sen tah- 
dotte, niin pankaa oikea kätenne vasemmalle olkapäälle, 
sanokaa nimenne ja lausukaa minun perässäni: 

(Vanhin menee alas alttarilta.) 

Minä, N. N, näitten veljien (siskojen) läsnäollessa, 
lupaan uskollisesti ja rehellisyydellä palvella seuraamme 
siinä virassa, mihinkä veljet (sisaret) minun valinneet 
ovat, ja palvelukseni loputtua, eli milloin veljet (sisaret) 
sitä vaatii, lupaan minä luovuttaa kaikki minun hallussani 
olevat seuran kirjat y. m. jälkeiselleni, eli kenelle seura 
määrää. 

(Järjestäjä tuopi valitun esimiehen (johtajattaren) ja 
vara-esimiehen (-johtajattaren).) 

Vanhin: 

Sinulle, veljeni (sisareni), on seuramme uskonut 
mainehikkaamman viran, mitä veljelle (sisarelle) voi 
antaa. Hoida sitä kunnolla sekä pidä arpasi osallisuus 
kunnianasi ja katso, että rakkaus ja rauha seurassamme 
vallitsee. 

(Valittu istuu vasemmalle esimiestä (johtajatarta.) 

Vanhin: 
Vanhin (vara-esimiehelle (johtajattarelle) : 

Sinulle veljeni (sisareni), on seuramme luottamuk- 

sella uskonut toisen tärkeämmistä viroista seurassamme. 
Sinun on johdettava seuraamme esimiehen (johtajatta- 
ren) poissaollessa ja kaikella tavoin katsottava perään, 
että ovenvartija ei laske seuramme istunnoihin muita 
paitsi veljiämme (sisariamme). 

(Järjestäjä vie vara-esimiehen (johtajattaren) istui- 
mensa luo ja tuopi alttarille pöytäkirjurin, , rahastonkir- 
jurin ja kassanhoitajan.) 


Vanhin: 

Veljeni (sisareni)! Teidän käsiinne ovat veljet (sisa- 
ret) uskoneet kaiken seuramme taloudellisen hoidon. Ot- 
takaa sentähden tarkka huoli, mitä seurassamme kes- 
kustellaan ja erittäinkin kaikella tarkkuudella valvokaa 
ja katsokaa perään, että ei seuramme aineellinen puoli 
joutuisi rappiotilaan, kuin myöskin huolehtikaa, että vel 
jet säännöllisesti maksavat kuukausimaksunsa. 

(Järjestäjä vie heidät paikoilleen ja tuopi nuorim. 
vara-esimiehen (-johtajattaren), ovenvartijan ja järjestä- 
jän.) 

Vanhin: 

Teidän velvollisuutenne viroissanne on yhtä tärkeä 
kuin kenenkään veljistämme (sisaristamme). Olkaa sen- 
tähden valppaat ja ahkeroikaa aina seuramme parasta ei 
ainoastaan täällä kokouksessa, mutta vieläpä joka päi- 
väisessä elämässännekin. 

(Järjestäjä vie vihityt paikoilleen.) 

(Valittu esimies (johtajatar) nousee ylös.) 

Vanhin: 

Nyt on hetki tullut, jolloin sinun tulee ottaa johto 
käsiisi.. Ole aina valppaana ja katso tulevaisuuteen toi 
volla; karta myrskyjä, jotka voivat seuraamme matkalla 
kohdata, ja estä sitä salakarille joutumasta.. Tässä an- 
nan seuran puolesta huostaasi seuran kalliimmat tava- 
rat. Tämä on meidän sääntöjen vahvistus ja tässä ovat 
kassanhoitajan ja rahastonkirjurin takuut, tilintarkasta- 
jilta hyväksyttyinä; näitä tulee sinun säilyttää sellaisessa 
paikassa, missä ne epäilemättä ovat tallella. Tällä vasa- 

ralla johdat sinä seuraa. Yksi lyönti: äänettömyyteen, 
asiain päätteeksi, kuin myöskin istuttaa seuran; kaksi 
lyöntiä: virkamiehet seisaalleen; kolme lyöntiä: koko 
seura seisaalleen. 
Vanhin: 

Väliaikaiset virkamiehet jättäkööt istuimensa vasta 
vihittyjen virkamiesten valtaan. 

(Vanhin antaa vasaran esimiehelle (johtajattarelle), 
joka istuttaa seuran.) 


SEURAN JÄSENEN HAUDALLA 


esimies (johtajatar) tekee selkoa veljen (sisaren) elämä- 
kerrasta, tahi lukee seuraavan: s 
Veljet (sisaret): Me olemme kokoontuneet tänne tä- 
män avonaisen haudan ympärille, joka tulee säilyttämään 
yhden veljistämme (sisaristamme). Hän on ruuniiillisesti 
pois muuttanut meidän joukostamme; hänen kasvojansa 
me emme enää tule näkemään seurahuoneessamme eikä 
yhteiselämässämme, vaan hänen menneisyytensä tulee 
aina pysymään meidän muistossamme. Veljet (sisaret), 
meidän kaikkien tulee täältä lähteä kuoleman kautta, 
sillä kaiken, mikä on syntynyt, täytyy myöskin kuolla. 
Pitäkäämme aina mielessämme, että meidän vuoromme 
on tuleva. Niinkuin tämän veljemme (sisaremme) ääni, 
jonka niin monta kertaa olemme kuulleet seurassamme, 
on lakannut kuulumasta ja kätensä, jotka aina olivat 
ojennetut auttamaan veljeänsä (sisartansa), ovat kylmen- 
neet kangistuneet, niin on meillekin kerran käypä. 
Siis pankaamme mieleemme tällä muistettavalla het- 
kellä, että aina olemme valmiit tälle matkalle, jonka vel- 
jemme (sisaremme) jo tehnyt on. Aina pysyköön hänen 
hautansa yhtä viheriänä kuin tämä viimeinen rakkau- 
denosotus, jonka hänen kirstunsa päälle heitämme. 


